
Supralibros este modelul decorativ de natură heraldică aplicat 
în auriu sau în sec unei cărţi pe copertă pentru a arăta 
provenienţa acestuia sau apartenenţa în biblioteca unui anumit 
institut, grup sau individ. 

Aplicat pe coperta din faţă, acesta este frontal, iar pe cea din 
spate, dorsal. Legătura căreia se aplică un supralibros poartă 
numele de legătură armorială (eng. armorial binding). 

Supralibrosul este foarte asemănător ex-librisului, însă mult 
mai avansat şi mai costisitor. Costul crescut arată importanţa 
comanditarului şi nu de puţine ori, rangul său. 

O astfel de emblemă nu era pur şi simplu o gravură tipărită pe 
hârtie şi lipită pe forzaţul fix, ci era o lucrare de artă în sine. 

Multe embleme erau alcătuite cu mare grijă de meşterii legători 
din elemente separate (linii drepte şi curbe de diferite grosimi 
şi anverguri), puncte, stele, simboluri, litere, arme şi coroane, 
în special pentru patronii deosebit de bogaţi, nobilimea avută şi 
regalitate. 





Ştampilă cu element heraldic, coroană de viconte, sec 18. 



Cu timpul s-a optat pentru executarea unor matriţe cu modelul 
fiecărei steme. Acestea erau în vechime din alamă sau cupru, 
iar în timpurile modeme din aliaje de zinc şi magneziu. 

De obicei, lucrările mai valoroase aveau supralibros în foiţă de 
aur iar cele mai accesibile aveau acest dispozitiv imprimat în 
timbm sec, însă nu este o regulă strictă, aplicaţiile variind 
extrem de mult chiar şi în inventaml unui singur colecţionar. 






Emblema Colegiului de Navarra pe coperta unei cărţi din 

1591: 

monograma încoronată a literelor simetrizate CRN (Collegium 

Regium Navarricum) 




Legătură armorială papaă cu emblema papei Clement al XIII 

lea 




Emblema lui James Butler, prim duce de Ormonde (1610- 

1688) 





Emblema lui Nicolae Mavrocordat, aplicată pe copertele 
legăturilor în piele a două volume dintre 1725 - 1727 ale 
lucrării Viaţa prea ilustrei familii a lui Nicolae Mavrocordat 



/\ 

In zilele noastre, supralibrosul este rar folosit ca în trecut, de 
către colecţionari bogaţi, însă pot fi considerate supralibros 
emblemele heraldice regale, însemnele instituţiilor laice 
(baroul, judecătorii, ministere, etc) sau religioase (patriarhii, 
arhiepiscopii, mitropolii) dar şi instituţii de învăţământ sau 
asociaţii de diversă natură, precum lojile masonice sau cluburile 
speciale. 

De menţionat este noţiunea de Cifru Regal sau Cifra Regală, o 
monogramă specială folosită de regi, care apare pe documente 
şi implicit, pe cărţile din colecţia personală a regelui. Este de 
obicei încoronată. Din cei patru regi ai României, eu sunt 
onorat să deţin două matriţe originale, a lui Carol I şi a lui Mihai 
I, ale căror imprimări le voi prezenta mai jos. 





Stema Regatului României 
(Magneziu contemporan, Colecţia Arta Cărţii) 




Stema Mănăstrii Comana 
(Magneziu contemporan, Colecţia Arta Cărţii) 







Stema Kuwaitului 

(Magneziu contemporan, Colecţia Arta Cărţii) 




Stema Bisericii Ortodoxe Ruse 
(Magneziu contemporan, Colecţia Arta Cărţii) 






Cifrul Regelui Carol I 
(Alamă originală, Colecţia Arta Cărţii) 




Cifrul Regelui Mihai I 
(Alamă originală, Colecţia Arta Cărţii) 

